Sikkimia

Sikkimia er en slekt av biller som tilhører familiegruppen bladbiller (Chrysomelidae). Det er kjent 9 arter .

Utseende 
Middelsstore til nokså store (6-12 millimeter), brede, gule, brune eller oransje bladbiller. Hos hannene er de to ytterste antenneleddene vanligvis sterkt forstørrede, det ytterste leddet gjerne snodd, forøvrig er antennene anske tynne. Noen arter er vingeløse, andre har utviklede flygevinger. Hos hunnene er gjerne bakkroppen sterkt oppsvulmet.

Levevis 
Både larvene og de voksne (imago) er planteetere, ofte på busker og trær. De vingeløse artene er gjerne nattaktive, de vingede er aktive om dagen. Denne slekten finnes ofte på planter i slirekneslekten (Polygonum) og bringebærslekten (Rubus).

Utbredelse 
Slekten er utbredt i Sørøst-Asia (Sikkim, Kina, Myanmar, Laos, Vietnam, Taiwan).

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Trådbladbiller, Galerucinae Latreille, 1802
 stamme Luperini
 understamme Luperina
 slekten Sikkimia Duvivier, 1891
 Sikkimia antennana Duvivier, 1891
 Sikkimia babai (Kimoto, 1989) - Taiwan
 Sikkimia kabakovi (Lopatin, 2003)
 Sikkimia meihuai Lee & Bezdĕk, 2016 - Taiwan
 Sikkimia miranda (Lopatin, 2003)
 Sikkimia rufa (Chen, 1964)
 Sikkimia sufangae Lee & Bezdĕk, 2016
 Sikkimia tsoui Lee & Bezdĕk, 2016
 Sikkimia yuae Lee & Bezdĕk, 2016

Referanser

Litteratur

Eksterne lenker 

 

Bladbiller
Biller formelt beskrevet i 1891